cyanic-selkie/wikianc huggingface dataset:
Viktor Amadeus III
Viktor Amadeus III:n puoliso oli Espanjan kuningas Filip V:n tytär Maria Antonia. Heidän kolme poikaansa Kaarle Emanuel IV, Viktor Emanuel I ja Kaarle Felix kohosivat kaikki vuorollaan Sardinian kuninkaiksi.
Terttu (etunimi)
Vuoden 2019 loppuun mennessä Digi- ja väestötietoviraston tietojen mukaan Terttu-nimen on saanut 29 515 henkilöä. Suurin osa heistä on syntynyt vuosien 1920 ja 1960 välisenä aikana.
David Ogden Stiers
Elämä ja ura
Stiers syntyi Peoriassa Illinoisissa ja kasvoi Eugenessa Oregonissa. Uransa alkupuolella hän esiintyi The Committee -nimisessä improvisaatioryhmässä, minkä jälkeen opiskeli näyttelemistä Juilliardissa. Televisiossa hän esiintyi pienissä rooleissa muiden muassa Kojakissa ja Charlien enkeleissä. Vuonna 1977 hän alkoi esittää Charles Emerson Winchester III:tta sarjassa M.A.S.H.. Tästä roolistaan Stiers sai yhteensä kolme Emmy-ehdokkuutta. Muita televisiosarjoja, joissa hän esiintyi, ovat muun muassa Star Trek – uusi sukupolvi, Murhasta tuli totta, Enkelin kosketus, ja Frasier.
Stiers oli myös kapellimestari: hän johti yli 70 yhdysvaltalaista sinfoniaorkesteria.
Kotisaari
66.4875°N, 25.73278°W Kotisaari on saari Kemijoessa Rovaniemellä. Se sijaitsee kymmenen minuutin venematkan päässä kaupungin keskustasta.
Konarin maakunta
thumb|243px|Kunarin sijainti [[Afganistanin kartalla.]]
Konarin asukasluku on 428 800. Maakunnan pinta-ala on 4339 neliökilometriä. Väestöstä 95 prosenttia on pataaneja, 5 prosenttia nuristan-kansaa.
USS Passaic (1862)
Palvelus
USS State of Georgia hinasi 26. joulukuuta aluksen Hampton Roadsiin, mistä se lähti kolme päivää myöhemmin USS Monitorin kanssa USS Rhode Islanddin hinaamana Beaufortiin Pohjois-Carolinaan. Matkalla olleessa myrskyssä alukseen tuli runsaasti vettä, minkä seurauksena aluksesta pumpattiin runsaasti vettä pois ja sitä kevennettiin hehittämällä ampumatarvikkeet yli laidan. Alus kuitenkin pääsi Beaufortiin uuden vuoden päivänä vuonna 1863. USS Monitor haaksirikkoutui matkan aikana.
Alus palautettiin 16. toukokuuta 1898 palvelukseen, jolloin se liitettiin laivaston apujoukkoihin. Alus siirrettiin Key Westiin ja Pensacolaan Floridaan. Alus poistettiin palveluksesta 11. syyskuuta Pensacolassa laivastontelakalla ja se myytiin Frank Samuelsille 10. lokakuuta 1899.
William Nylander (jääkiekkoilija)
Seuraura
Elokuussa 2013 Nylander teki kaksivuotisen sopimuksen SHL-joukkue MODO Hockeyn kanssa. Samana päivänä hänet lainattiin alkukaudeksi sarjatasoa alemmas Rögle BK:hon. 12. marraskuuta 2013 Nylander teki MODO:ssa SHL-debyyttinsä ja hän teki ottelussa myös yhden syöttöpisteen Adrian Kempen tekemään maaliin. 1. helmikuuta 2014 Nylander teki ensimmäisen SHL-maalinsa AIK IF:n Daniel Larssonin taakse. Joulukuussa 2013 hänet oli lainattu Södertäljeen. Yhteensä Nylander pelasi kauden aikana Allsvenskanissa 35 runkosarjaottelua tehopistein 15+12=27. SHL:ssä hän pelasi 22 runkosarja- ja kaksi playoff-ottelua tehopistein 1+6=7. Nylander pelasi kauden aikana myös sekä MODO:n J20- että J18-junioreissa, joista nuoremmassa ikäluokassa hän voitti kauden päätteeksi J18 Elitin mestaruuden.
Suoninahkajäkälä
Suoninahkajäkälä (Peltigera venosa) on nahkajäkälien sukuun kuuluva jäkälä. Sen yläpinta on harmaanvihreä ja sileä, kosteana kirkkaanvihreä. Alapinnalla on kiinnityskohdasta viuhkamaisesti lähtevät tummanruskeat suonet. Kotelomaljat ovat nappimaisia ja enintään 10 millimetriä halkaisijaltaan. Melko harvinainen koko Suomessa. Kasvaa paljaalla kivennäismaalla, usein varjoisissa ja kosteissa paikoissa, kuten kallioseinämillä ja ojienvarsilla, varsinkin kalkkipitoisella maalla.
Joensuu Wolves
Uusi Wolves ja 2000-luku
Joensuun Wolves toiminta käynnistyi jälleen vuonna 2009 Kouvola Indiansin entisen pelaajan Jari Ruususen ja hänen Kouvolan aikaisen joukkuetoverin Marko Kinnusen ryhdyttyä organisoimaan seuran osallistumista kansallisiin sarjoihin. Kinnunen, joka itsekin on aloittanut peliuransa Wolvesissa, on saanut toimintaan mukaan myös muita alkuperäisen Wolvesin henkilöitä.
Kausi 2009
Joukkueessa oli n. 30 pelaajaa. Joukkueen valmennuksesta vastasi Suomessa yli kaksi vuotta asunut David Williams. Wolves osallistui syksyn 2009 aikana järjestettävään Suomen amerikkalaisen jalkapallon III-divisioonaan, jossa pelasivat myös Lahti Jets ja Jyväskylä Pirates. Myös Lieksa Legioona oli ilmoittautunut sarjaan mutta jättäytyi pois ennen turnausten alkua pelaajapulan vuoksi.
Kausi 2012
Runkosarja pelattiin totuttuun tapaan kaksinkertaisena ja edellisten kausien tuloksiin ei joukkue enää kauden aikana pystynyt, joukkue onnistui kauden aikana tekemään pelaamalla ainoastaan yhden maalin ja joutui kaudella myös luovuttamaan yhden ottelun. Wolves jäikin lohkonsa viimeiseksi.
Francis Kombe
Kombe on edustanut Sambian A-maajoukkuetta 16 ottelussa ja viimeistellyt niissä neljä maalia.
Kertakäyttöastiat
Kertakäyttöiset juoma-astiat
Kylmäjuomapikareita käytetään virvoitusjuomiin, jotka viilennetään laittamalla pikariin jääkuutioita tai -mursketta. Niiden yleisimmät koot ovat 0,25, 0,4 ja 0,5 litraa, ja materiaalina käytetty SBS-kartonki on yleensä päällystetty muovilla molemmin puolin.
Mielecin piirikunta
Mielecin piirikunta on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 136 660. Piirikunnan ainoa kaupunkikunta on hallintokeskus Mielec. Yhdeksän maalaiskuntaa ovat Borowa, Czermin, Gawłuszowice, Mielec, Padew Narodowa, Przecław, Radomyśl Wielki, Tuszów Narodowy sekä Wadowice Górne ja niissä on kylien lisäksi kaksi kaupunkia; Przecław ja Radomyśl Wielki.
Mielecin piirikunnan työttömyysaste oli vuoden 2018 lopussa 4,3 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Mielecin piirikunnassa arvioitiin olevan 136 660 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 135 980 ja sen ennakoidaan vuoteen 2050 mennessä pienenevän 120 572 asukkaaseen. Alle 18-vuotiaiden arvioitiin vuoden 2019 lopussa muodostaneen 18,7 prosenttia piirikunnan väestöstä, työikäisten 61,1 prosenttia ja eläkeikäisten 20,2 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 1 412 lasta.
Osmo
Nimi tunnetaan myös Virossa, jossa Osmo oli almanakassa 1849 ja rinnakkaismuoto Osmu 1882.
Eldon Hoke
Hoke kuoli vuonna 1997 pudottuaan sillalta alas junaraiteelle ja jäätyään junan alle. The Mentors -yhtye on siitä lähtien toiminut ilman häntä.
We Are Young
”We Are Young” on yhdysvaltalaisen yhtyeen Funin kappale heidän toiselta studioalbumiltaan Some Nights. Vierailevana artistina kappaleessa esiintyy yhdysvaltalainen laulaja Janelle Monáe. Kappale julkaistiin 20. syyskuuta 2011 albumin ensimmäisenä singlenä. Musiikillisesti ”We Are Young” on voimaballadi, jossa on elementtejä indie popista, vaihtoehtorockista ja voimapopista. Kappale on saavuttanut kaupallista menestystä ja sitä on luonnehdittu yhdeksi vuoden 2012 suurimmista hiteistä.
Asemalla
Asemalla on suomalaisen rockyhtye Happoradion debyyttialbumi, joka julkaistiin 14. huhtikuuta 2003. Se on myös ainoa Happoradion albumi jolla kitaraa soittaa Miki Pii. Albumi nousi Suomen virallisen listan sijalle 24.
Mikael Söderman
Mikael Söderman (s. 5. marraskuuta 1965) on suomalainen entinen pika- ja keskimatkojen juoksija. Hän menestyi aluksi 400 metrin juoksijana 1990-luvun alussa, mutta siirtyi myöhemmin 800 metrille jota matkaa hallitsi Suomessa 1990-luvun puolivälissä.
Söderman voitti 400 metrin juoksussa Suomen mestaruuden vuonna 1992 ja 800 metrillä vuosina 1994 ja 1995. 400 metrillä hän saavutti hopeaa 1990 ja 1991 sekä 800 metrillä 1993.
Pjotr Uspenski
Pjotr Uspenski syntyi hovineuvoksen perheeseen. Hän opiskeli Nižni Novgorodin aatelisinstituutissa ja Moskovan yliopistossa suorittamatta tutkintoa. Moskovassa hän työskenteli kirjakaupan hoitajana ja osallistui vallankumouksellisten kerhojen toimintaan. Syksyllä 1869 Uspenski oli mukana perustamassa Sergei Netšajevin Narodnaja rasprava (”Kansan kosto”) -järjestöä ja osallistui opiskelija Ivanovin murhaan. Vuonna 1871 hänet tuomittiin murhasta ja vallankumouksellisesta toiminnasta 15 vuoden pakkotyörangaistukseen ja elinkautiseen karkotukseen Siperiaan.
Pienet ja keskisuuret elämät
Pieni osa albumin kappaleista kuten Linnusta sammakoksi on kokonaan Aki Tykin käsialaa, lisäksi albumin biisejä ovat olleet säveltämässä myös AH Haapasalo ja Jari Torkkeli.
Wake of Death
Wake of Death (televisioesityksessä käytetty myös nimeä Wake of Death – täydellinen kosto) on vuonna 2004 suoraan DVD:lle julkaistu ranskalais-brittiläinen toimintaelokuva. Elokuvan on ohjannut Philippe Martinez ja käsikirjoittanut Mick Davis, Laurent Fellous ja Philippe Martinez. Pääosissa näyttelivät muun muassa Jean-Claude Van Damme, Simon Yam, Valerie Tian ja Tony Schiena.
Juoni
Ben Archer on väsynyt mafian parissa työskentelyyn ja päättää lopettaa hommat ja palata lopullisesti perheensä luokse. Kaikki kuitenkin muuttuu huonompaan suuntaan, kun hänen vaimo Cynthia tuo kiinalaistytön Kimin heidän kotiin. Cynthia saa selville tytön olevan vaarassa mikäli palaa takaisin Hongkongiin ja yrittää saada tytölle oleskelulupaa Yhdysvaltoihin. Tietämättään kiinalainen mafioso Sun Quan on etsimässä karannutta tytärtään ja tappaa Ben Archer vaimon ja hänen vanhempansa. Benin huomatessa vaimonsa olevan poissa, hän päättää etsiä syyllisen käsiinsä ystäviensä avulla ja kostaa Cynthian kuoleman.
Patricia Kaas
Mademoiselle chante le blues (1987-1990)
Jalouse-kappaleen ja Bernheimin myötä ranskalainen lauluntekijä Didier Barbelivien tutustui Kaasiin. Hänen laulunsa Mademoiselle chante le blues (Suom: Neiti laulaa bluesia) oli Kaasin ensimmäisen suuri täysosuma. Sen julkaisi vuonna 1987 Polydor ja kappale nousi sijalle 7 Ranskan singlelistalla. Seuraavana vuonna nauhoitettiin Kaasin toinen single D'Allemagne (Suom: Saksasta), jonka on kirjoittanut Barbelivien ja Bernheim.
Vuonna 1990 Kaas aloitti ensimmäisen maailmankiertueensa, joka kesti 16 kuukautta. Hän lauloi noin 750 000 fanille yli 196 konsertissa 12 maassa. Hän lauloi muun muassa päivittäin viikon ajan Olympiassa ja Zenithissä, jotka ovat Pariisin tunnetuimpia konserttisaleja. Konsertit myytiin loppuun neljä kuukautta ennen alkua. Kaas on myös antanut muita menestyksekkäitä konsertteja New Yorkissa ja Washington DCssä, USA:ssa. Kiertueen jälkeen Mademoiselle chante ... oli myynyt yli miljoona kappaletta Ranskassa ja saavutti timanttilevyn arvon. Kaas on myös saanut Goldene Europa-palkinnon, yksi Saksan suurimpia musiikkipalkintoja.
Piano Bar (2001-2003)
The Piano Bar Livetour alkoi syyskuussa 2002 Ranskassa ja päättyi vasta huhtikuussa 2003. Kiertueeseen sisältyi kuusi loppuunmyytyä konserttia Yhdysvalloissa ja Kaas esiintyi myös Los Angelesissä, Chicagossa, San Franciscossa ja Detroitissa sekä Beacon Theatresissa Broadwayllä, New Yorkissa 6000 fanin edessä.
Eurovision laulukilpailu
Kyseinen kappale sai hyvää palautetta useissa lehdissä ja äänestyksissä sekä laajamittaisessa kyselyssä, jossa valtaosa äänestäjistä uskoi 62 % varmuudella laulajattaren mahdollisuuksiin voittaa kilpailu. Kaas sijoittui kilpailussa kahdeksanneksi 107 pisteellä.
Pete Carroll
New England Patriots
Kausina 1995–1996 Carroll toimi San Francisco 49ersin puolustuksen koordinaattorina. Vuonna 1997 hän seurasi Bill Parcellsia New England Patriotsin päävalmentajana. Carrollin johdolla joukkue selvisi kahdesti pudotuspeleihin, mutta kolmannen kauden loppu sujui kehnosti, eikä joukkue päässyt pudotuspeleihin. New England irtisanoi Carrollin ja palkkasi tilalle Bill Belichickin.
Tuomas Rajala
Rajala on toiminut myös YleX Aamun tuottajana ja tätä ennen vastaavana tuottajana silloisessa omistamassaan Hiisi Media -tuotantoyhtiössä.
Helmikuussa 2016 Rajala aloitti Ylen Oulun toimituksen vastaavana tuottajana.
Weno
Weno on Mikronesian liittovaltion suurin kaupunki. Se sijaitsee Chuukin osavaltiossa Moenin eli Wenon kaupunkisaarella. Wenolla on lentokenttä, hotelleja, ravintoloita sekä sukeltajille luonnonluolia. Wenolla on 13 900 asukasta.
Oršan keskusrautatieasema
Oršan keskusrautatieasema on merkittävä, Valko-Venäjän Vitsebskin alueen kaakkoisosassa sijaitseva Valko-Venäjän rautateiden kauttakulku- ja risteysasema. Asema sijaitsee Oršan kaupungissa.
Gävlen linna
Gävlen linna on linna Gävlessä, Ruotsin Gästriklandissa. Se on maailman pohjoisin niin kutsuttu Vaasalinna, eli linna, jonka on rakennuttanut joko Kustaa Vaasa tai hänen poikansa Eerik XIV, Juhana III ja Kaarle IX.
Historia
Ruotsin kuningas Juhana III käynnisti linnan rakentamistyöt rakennusmestari Mårten Roddhsmanin avustamana vuonna 1583. Syvästi uskonnollinen Juhana rakennutti linnaa, jonka keskeisimmäksi osaksi tulisi kirkkohuone. Linnan piirustuksista vastasi kuninkaan arkkitehti Willem Boy. Linna valmistui vuonna 1597. Kuningas Juhana ei ehtinyt nähdä linnaa koskaan valmiina – hän kuoli jo viisi vuotta aiemmin.
Párnitha
Antiikin aikana Panin uskottiin vaikuttavan vuorella. Vuorelta löydetystä Panin ja nymfien luolasta on löydetty yli 2 000 öljylamppua. Vuorella on myös lukuisia muita luolia. Vuori on aina ollut merkittävä Ateenan puolustukselle.
Alfred Sandberg
Jääkärikausi
thumb|300px|Jääkäripataljoona 27:n pioneerikomppania. Sandberg työskenteli maanviljelijänä veljensä omistamalla maatilalla ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n pioneerikomppaniaan 25. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.
Joris Ivens
Nuoruusvuodet – valokuvaajasta elokuvaajaksi
Kotimaahansa palannut Ivens työskenteli vielä valokuvausalalla, mutta ryhtyi pian toimimaan yhä enemmän liikkuvan kuvan parissa, sillä isän valokuvausliikkeen myötä elokuvakalustoon oli helppo päästä käsiksi. Lisäksi Ivens oli ollut perustamassa elokuvayhteisöä, jonka puitteissa hän imi vaikutteita aikakautensa parhaista elokuvista.
BeamNG.drive
Kehitys
BeamNG julkaisi 28. toukokuuta 2012 YouTube-videon nimeltä "Revolutionary soft-body physics in CryEngine3". Alun perin BeamNG.drive oli tarkoitus perustua CryEngine3:een, mutta sen käyttö ajo-pelissä paljasti lukuisia vikoja, mikä johti CryEngine3:n korvaamisen Torquella. BeamNG perustuu vahvasti lua koodaukseen ja käyttää paikallisten tietojen paketteja lua-verkon avulla pelin aikana.
Peli julkaistiin 29. toukokuuta 2015 Steam Early Accessissa.
Quebecin ensimmäinen konferenssi
Kokouksessa päätettiin myös kiihdyttää taisteluita Italiassa, jotta Mussolinin kukistumista voitaisiin hyödyntää jatkossa. Osapuolet hyväksyivät kenraali Frederick E. Morganin suunnitelman Englannin kanaalin yli tehtävästä hyökkäyksestä, operaatio Overlordista, jonka kaavailtiin toteutuvan 1. toukokuuta 1944. Britanniassa rakennettiin operaatiota varten kelluvia keinotekoisia satamia, jotka aiottiin hinata Ranskan rannikolle. Hyökkäyksen komentajuus annettiin amerikkalaisille.
300: Imperiumin nousu
Juoni
Imperiumin nousu jatkaa suoraan siitä, mihin edellinen 300-elokuva päättyi. Leonidas ja hänen 300 soturiaan makaavat kuolleina Thermopylain solassa, ja Persian ”jumalkuningas” Xerxes tulee Leonidaan luokse irrottaen tämän pään ruumiista. Elokuva siirtyy taistelukentältä Leonidaan vaimon Gorgon luokse, joka kertoo hopliittisotilailleen, miten urheasti hänen miehensä ja 300 muuta soturia taistelivat persialaisia vastaan. Gorgon mukaan Ateena on vain tuhkaa ja tomua. Persialaisten tuhottua sen jäljelle jäävät vain ateenalaiset. Sen jälkeen hän alkaa kertoa, miten kymmenen vuotta aiemmin Marathonin taistelussa Themistokles surmasi persialaisten kuninkaan Daxosin. Themistokleen itsensäkin mielestä olisi ollut parempi, jos hän olisi surmannut tämän pojan Xerxesin. Näin Themistoklesta pidetään sankarina, mutta sota on vasta alkamassa. Daxoksen lempikenraali Artemisia muokkaa surua potevasta Xerxesistä hullun ”jumalkuninkaan”, joka alkaa riehua ympäri Välimerta. Themistokles haluaa pitää Kreikan vapaana kansana ja lähtee vastustamaan muiden kaupunkivaltioiden (muun muassa Olympia ja Sparta) kanssa Xerxesin ja Artemisian massiivista merihyökkäystä Kreikkaa vastaan.
Kangasniemen seurakunta
Historia
Kangasniemi on ollut Pieksämäen seurakunnan kappeliseurakunta. Se erotettiin omaksi seurakunnakseen noin 1650, mutta ensimmäinen kirkko valmistui kuitenkin vasta 1659. Hankasalmen kappeliseurakunnan itsenäistyttyä Rautalammista siihen Hankasalmeen liitettiin osia myös Kangasniemestä.
Arethusa (täsmennyssivu)
Arethusa voi viitata seuraaviin:
Rusinoita
Juoni
Kaupunkilaisrotta lähtee rotanmyrkytyksiä pakoon maaseudulle ja löytää tallin, jossa asustavat hevonen, hämähäkki, kana ja hiiri. Uusien ystäviensä kanssa rotta joutuu monenlaisiin seikkailuihin. He muun muassa laskevat mäkeä, käyvät hammaslääkärissä ja tupakalla sekä hankkivat soittimia.
Marta Jeschke
Marta Jeschke (s. 2. kesäkuuta 1986 Wejherowo) on puolalainen pikajuoksija ja EM-mitalisti.
Viharikos
Esiintyminen
Vuonna 2019 Helsingin poliisin tietoon tulleiden ekstremististen väkivalta- tai siihen yllyttävien rikosten määrä oli 42. Näistä 22 liittyi äärioikeistoon, 17 äärivasemmistoon ja 3 uskontoon. Äärioikeiston ja äärivasemmiston osalta yleisin rikosnimike oli pahoinpitely, joita oli äärioikeiston kohdalla 16 ja äärivasemmiston kohdalla 11. Uskonnolla perusteltujen rikosten kohdalla nimikkeet olivat kiihottaminen kansanryhmää vastaan, laiton uhkaus ja lievä pahoinpitely.
Helsingin poliisin tietoon tuli vuonna 2017 yhteensä 57 väkivaltarikosta tai siihen yllyttämistä, jonka taustalla oli aatteellinen motiivi. Niistä 56 oli äärioikeiston ja yksi äärivasemmiston tekemiä. Uskonto ei ollut motiivi yhdessäkään tapauksessa. Yleisin rikosnimike oli kiihotus kansanryhmää vastaan, joista tuli poliisille 27 ilmoitusta. Ylikomisario Jari Taposen mukaan rikoksista suuri osa liittyi Helsingin Rautatientorilla järjestettyyn Suomi Ensin -mielenosoitukseen. Äärivasemmiston tekemät rikokset olivat vähentyneet niistä vuosista, jolloin kuokkavieraiden nimellä liikkunut ryhmä mellakoi kaduilla itsenäisyyspäivänä. Ylikomisario Taposen mukaan rikostilastoista näkyi selvästi, mikä oli uhka ja mikä ei.
The Road to Hell
The Road to Hell on Chris Rean kymmenes studioalbumi, joka julkaistiin vuonna 1989. Se on hänen menestynein studioalbuminsa, missä se saavutti ensimmäisen sijan UK Albums Chart-listalla kolmen viikon ajan. Toinen osa kaksiosaisesta nimikappaleesta ”The Road to Hell (Part 2)” on myös yksi hänen kuuluisimmista kappaleistaan.
Gaby Bußmann
Gabriele "Gaby" Bußmann (s. 8. lokakuuta 1959 Haltern am See) on saksalainen entinen yleisurheilija ja olympiamitalisti, joka kilpaili pikajuoksussa. Hän edusti seuratasolla SC Eintracht Hammia.
Midna
Hahmon seikkailut
Personnages de la série The Legend of Zelda ゼルダの伝説 トワイライトプリンセスの登場キャラクター一覧 Lista över rollfigurer i The Legend of Zelda-serien
Giacomo Antonio Perti
Giacomo Antonio Perti (6. kesäkuuta 1661 Bologna – 10. huhtikuuta 1756 Bologna) oli italialainen barokin ajan säveltäjä. Hän opiskeli musiikkia aluksi setänsä Lorenzo Pertin sekä Rocco Laurentin johdolla; sittemmin hän sai opetusta kontrapunktissa Petronio Franceschinilta. Hän työskenteli muun muassa maestro di cappellana Bolognan San Pietro -tuomiokirkossa setänsä Lorenzo Pertin seuraajana vuodesta 1690 ja sitten San Petroniossa vuodesta 1696 kuolemaansa. Hänen johdollaan opiskelivat Giuseppe Torelli ja Giovanni Battista Martini. Hänet tunnetaan varsinkin hengellisestä vokaalimusiikistaan. Hänen tuotantoonsa kuuluu muun muassa lukuisia messuja, oopperoita ja oratorioita.
Natriumdikromaatti
Turvallisuus
Natriumdikromaatti on myrkyllistä ja ärsyttää silmiä, ihoa ja hengitysteitä. Yhdisteen on todettu olevan karsinogeeninen ja aiheuttavan mutaatioita.
Aleksi Malinen
Maajoukkueura
Malinen pelasi alle 20-vuotiaiden MM-kilpailuissa vuonna 2023 sekä alle 18-vuotiaiden MM-kilpailuissa vuonna 2021. Hän pelasi myös World U-17 Hockey Challengessa vuonna 2019. Yhteensä Malinen on pelannut 20 nuorten ja 35 poikien maaottelua.
Keikarijalohaukka
Esiintyminen
Keikarijalohaukat elävät Amerikassa Meksikon pohjoisosista ja Trinidadista Etelä-Amerikan eteläosiin saakka. Se kuitenkin puuttuu laajoilta alueilta, muun muassa Amazonin altaasta. Teksasiin ja New Mexicoon on kotiutunut pieni erillinen kanta, joka ainakin osittain on Peregrine Fundin siirtämistä linnuista muodostunut. Lajia on yritetty palauttaa Etelä-Teksasiin. Lajin elinympäristön ala on noin 12 miljoonaa neliökilometriä ja maailman populaation koko on 50 000–500 000 yksilöä. Laji on taantunut monin paikoin, erityisesti esiintymisalueen pohjoisosissa.
American Le Mans Series -kausi 2002
Tallien mestaruus
Pisteitä jaettiin sijoitusten mukaan seuraavasti:
Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.
Nuanjoki
Nuanjoki on Kiiminkijoen vesistöön kuuluva pieni joki Utajärven kunnan Särkijärven kylässä. Se saa alkunsa Nuanjärvestä ja laskee etelästä pohjoiseen Säynäjään ja siitä edelleen Säynäjäjokea ja Särkijokea myöten Kiiminkijokeen. Joki on kapea ja puromainen, sen ylittää puolessa välissä Ponteman itälaidalta lähtevä metsäautotie. Jokivarsi on kokonaan asumatonta, joki on pääosin suvantoa eli kulkee alavien rämeiden kautta.
Aavikkotaskurotta
Aavikkotaskurotta (Geomys arenarius) on Pohjois-Amerikan aavikoilla elävä jyrsijä.
Pyhän Dominicuksen kirkko
pienoiskuva|Pyhän Dominicuksen kirkko. Pyhän Dominicuksen kirkko on kirkkorakennus Macaossa, Portugalin entisessä siirtomaassa ja nykyisessä Kiinan erityishallintoalueessa. Se sijaitsee Largo de São Domingos -aukion laidalla, paikalla, jossa ennen sijaitsi dominikaanien 1590-luvulla rakentama kappeli. Kirkko itse rakennettiin 1600-luvulla. Nykyisin se on osa Unescon maailmanperintöluettelossa olevaa Macaon historiallista keskustaa.
Joseph Niangoran Téky
Niangoran Téky jäi eläkkeelle 18. joulukuuta 2007.
Linux Standard Base
ISO-standardi
ISO-standardin osat:
Hiivavierre
Hiivavierre oli alkuperäisten hiivantuotantomenetelmien, Suomessa käytetyistä ns. wieniläis- ja ilmahiivamenetelmien yhteydessä syntynyttä alkoholipitoista prosessijätettä, josta varsinainen hiiva oli jo erotettu. Näistä kahdesta ilmahiivamenetelmää käytettiin pitempään, koska hiivantuotannon kannalta se oli tehokas: sadasta viljakilosta syntyi hiivaa jopa 20 kiloa ja väkiviinaa 40 litraa.
Erotteluprosessi
Kun hiivaa oli kasvanut riittävästi, sen ja mäskin seos siirrettiin separaattoreihin, jotka erottivat varsinaisen hiivan vierteestä. Ensimmäisiä separaattoreita käytti suoralla akselilla höyryturbiini; niiden yhteisteho oli noin 1500 litraa tunnissa. Hiukan myöhemmin niiden tilalle tuli kolmetoista huomattavasti tehokkaampaa tasavirtamoottorein varustettua Alfa-Laval -separaattoria, joiden teho oli 2000 litraa tunnissa.
Tehokas laitteisto
thumb|Patentin omistajan ja lisenssivalmistajan tehtaanlaatat Barbet-tislauskolonnin kyljessä Rajamäen tehdasmuseossa Laitteiston osti tohtori Wilhelm Juslin  magdeburgilaiselta toiminimeltä Metallwerke J Aders. Toiminimen kohokirjaimin valettu pronssilaatta loistaa yhä toisen kolonnin kyljessä. Laitteisto oli suuri investointi: rahti, asennuskulut ja tulli mukaan laskettuna se maksoi 74 711 markkaa 90 penniä (vuoden 1963 rahanarvon mukaan) eli nykyrahassa noin 12 000 euroa.
Uusi tislaamo
Barbet-kojeisto oli aluksi vanhassa hiivatehtaassa, kunnes se siirrettiin nykyiseen paikkaansa ns. patakoppiin eli tislaamoksi nimenomaan rakennettuun, sittemmin vanhaksi tislaamoksi kutsuttuun korkeaan ja kapeaan tiilirakennukseen, joka muutettiin tehdasmuseoksi vuonna 1963, kun tehdaslaitos täytti 75 vuotta.
Tislauskojeiston hankintaan oltiin hyvin tyytyväisiä, koska kojeisto ylittikin valmistajan lupaukset; vasta vuoden 1935 tietämissä hiivavierteen tulon loppuessa se siirtyi toisarvoiseen käyttöön eli lähinnä jäteviinojen, takavarikoidun alkoholin ja hiivaveden tislaamiseen käytetyksi, koska nopeasti todettiin sen olevan alamittainen varsinaiseen alkoholituotantoon; uusi tärkkelysperunaa aineksena käyttävä polttimo tuotti tislattavaa monin verroin enemmän kuin hiivavierrettä oli syntynyt.
Sodan ja kieltolain kolhuja
Hiivavierre tislattiin alkoholiksi koska mm. polttospriin kysyntä oli suuri. Näin Rajamäen tehtaat saivat ensimmäisen maailmansodan aikana etulyöntiaseman, koska tehtaan johto oli hiukan aiemmin ostanut suuren määrän denaturointiaineena käytettyä pyridiiniä Saksasta; muilla tehtailla oli siitä pulaa, joten jonkin aikaa kaikki polttosprii tulikin Rajamäeltä.
Altaussee
Altaussee on Alpeilla sijaitseva kunta Itävallassa Altaussee-järven rannalla Steiermarkin osavaltiossa. Se koostuu kahdesta kylästä, Altausseesta ja Lupitschista.
Al-Tariq
Teksti
Suura kuuluu Ahsen-Bören suomennoksen mukaan seuraavasti:
Gliese 710
Nykyisellään vuonna 2010 Gliese 710 on noin 63,0 valovuoden etäisyydellä Maasta. Hipparcos-satelliitin havaintojen pohjalta arvioidaan, että tähti ohittaa Auringon 0,158 valovuoden eli 10 kAU:n etäisyydeltä 1,5 miljoonan vuoden kuluttua. Lähimmillään ollessaan sen näennäinen magnitudi on Antareksen luokkaa.
Allan Sandström
Allan Emil Sandström oli suomalainen jääkärivänrikki ja kansakoulunopettaja. Hän oli Saksassa sotilaskoulutuksensa saanut jääkäri, joka toiminnastaan tuomittiin Norjassa vankeuteen. Vanhempana hän antautui opettajan uralle. Sandström kirjoitti myös runoja ja julkaisi muutamia Kokkolan paikallishistoriaa käsitteleviä teoksia.
Säynäjäjoki (Utajärvi)
Säynäjänjoki on Kiiminkijoen vesistöön kuuluva pieni joki.
Anders Nyström
Diskografia
Diabolical Masquerade
Riku Pelo
Roolit
Savonlinnan Oopperajuhlat: Taikuri (Nora) Kani Koipeliinin kuperkeika, La Boheme: Marcello (Puccini), Don Pasquale: Malatesta (Donizetti) , Viimeiset Kiusaukset: Seppä (Kokkonen), Neito tornissa: Fogden (Sibelius), Harrbådan neito: Pekka (S. Pohjola), Opera d’Alvilda in Åbo: Alfo (Badia), Dido ja Aeneas: Aeneas (Purcell), Don Giovanni: Leporello (Mozart), Così fan tutte: Guglielmo (Mozart), Lemmenjuoma: Belcore (Donizetti), Madama Butterfly: Sharpless (Puccini), Gianni Schicchi: Marco (Puccini), Savitri: Kuolema (Holst), Vanhapiika ja varas: Bob (Menotti), Fitness-kevytooppera: Tero (Lintinen), PULA! Ooppera Konikapinasta: Nuorukainen (Kuusisto), Den svarte munken: Kovrin (Nordgren), Messenius ja Lucia: Noviisi (Kortekangas), Käärme: Iso-Venne (Saastamoinen), The Rockland: Pekka Ahopelto (Linkola), Cherbourgin sateenvarjot: Guy (Cassard), Tuhkimo: Prinssi (Rodgers), My Fair Lady: Freddy (Loewe), Keisarin valssi: Aleksanteri I (Siikavire).
Gimme Shelter (vuoden 2013 elokuva)
Tuotanto
Kuvaukset alkoivat kesäkuun 2011 alussa.
Aavikkounikeko
Elintavat
Aavikkounikeko vaipuu talveksi talvihorrokseen. Kun on lämpimämpää kuin + 5 celciusastetta, se nukkuu päivät ja liikkuu öisin.
Himalajankirvinen
Himalajankirvinen (Anthus roseatus) on keskiaasialainen varpuslintu. Sen elinympäristö käsittää Himalajan alueen vuoristoseutuja Kiinasta Koillis-Afganistaniin, Koillis-Intiaan ja Nepaliin, mahdollisesti myös Myanmarin pohjoisosia. Se talvehtii Intian pohjoisosissa, Bangladeshissa ja Pohjois-Thaimaassa. Edward Blyth kuvaili lajin holotyypin Nepalista 1847.
Kafka rannalla
Juoni
Kirjan tarina seuraa kahta toisilleen näennäisen tuntematonta henkilöä, joiden kohtalot kuitenkin vähitellen lomiutuvat yhteen kerronnan vaihdellessa heidän välillään.
Keskeisiä teemoja
Kafka rannalla yhdistelee Murakamille tyypilliseen tapaan populaarikulttuuria, arkipäiväisiä yksityiskohtia, maagista realismia, jännitystä, huumoria, seksuaalisuutta ja monisyistä sekä toisinaan hämmentävää juonta. Dialektiikka ja teesit sekä japanilaisten uskontojen, erityisesti shinton, perinteet ovat teoksessa merkittävässä osassa. Kirjan päähenkilöt eroavat merkittävästi Murakamin kertomusten tyypillisistä hahmoista – kuten Norwegian Woodin Toru Watanabesta ja The Wind-Up Bird Chroniclen Toru Okadasta – jotka yleensä ovat keski-ikää lähenteleviä tavanomaisia persoonallisuuksia.
Vastaanotto
Teoksen vastaanotto on ollut pääasiassa myönteinen, osin varauksin. Romaania on kiitetty sujuvaksi, monimuotoiseksi, kiehtovaksi ja humoristiseksi teokseksi.
Condemnation
Kappaleet
Kaikki kappaleet säveltänyt ja sanoittanut Cezar
Bellerophon-luokka (taistelulaiva)
Aseistus
Dreadnoughtiin sijoitetut 12 paunan tykit torpedoveneiden torjuntaan, poistettiin tehottomina ja apuaseiksi sijoitettiin 4 tuuman tykit.
Suoja
Rungon panssarin paksuus oli 5-10 tuumaan (130-250 mm) ja kannen paksuus 0,5-4 tuumaan (15-100 mm). Apuaseiden taisteluasemien suojana oli 5-9 tuuman (130-230 mm)panssarointi ja pääaseiden torneissa 11 tuuman (280 mm) panssari. Tulenjohto tornin panssari oli 8-11 tuumaa (200-280 mm).
Hienorakennevakio
Rinnakkaiset määritelmät
jossa k_c \, on Coulombin vakio, e \, on alkeisvaraus, on redusoitu Planckin vakio, c \, on valon nopeus tyhjiössä sekä  on tyhjiön permittiivisyys.
Have a Nice Day
Have a Nice Day voi tarkoittaa seuraavia asioita:
King George V -luokka (1911)
Panssarointi ja kansirakenteet
Panssaroinnin jakaumaa oli muutettu. Vedenalaista suojaa oli lisätty, vaikka suoja ei ollutkaan riittävä. Kylkien panssarointi oli 8–12 tuumaa ja kannen 1–4 tuumaa. Tykkitornien suoja oli 11 tuumaa ja apuaseiden suojana 3–10 tuumaa.
Mackenzie
Valuma-alue
Valuma-alueen varrella on yhdeksän yli tuhannen neliökilometrin laajuista järveä. Suurimmat järvistä ovat Athabascajärvi, Iso Orjajärvi ja Iso Karhujärvi.
St. Vincent -luokka (taistelulaiva)
Panssarointi
Rungon panssarin paksuus oli 7–10 tuumaan (180–250 mm) ja kannen paksuus 0,75–3 tuumaan (20–75 mm). Apuaseiden taisteluasemien suojana oli 5–9 tuuman (130–230 mm)panssarointi ja pääaseiden torneissa 11 tuuman (280 mm) panssari. Tulenjohto tornin panssari oli 8–11 tuumaa (200–280 mm).
Osuuskunta Helsingin Valokuidut
Osuuskunta Helsingin Valokuidut on osuuskunta, joka toimii Helsingissä Pitäjänmäen kaupunginosassa Marttilan alueella.
Tekninen toteutus
Verkko on rakennettu siten, että jokainen osakas saa neljä kuitua, jotka ovat kytketty päästä päähän osuuskunnan keskukselle asti. Tämä mahdollistaa, että asiakas voi kilpailuttaa netti yhteyden ottamalla yhteyttä (uuteen) operaattoriin ja siirtämällä "hyppykuitu" kotipäätteen liittimestä toiseen. Tällä hetkellä on saatavilla palvelut viideltä eri operaattorilta. Lisäksi on saatavilla kaapeliTV- palvelut (Elisa) ja keskusantennipalvelut.
Laghmanin maakunta
Laghman (myös: Lagman, pastuksi/ ), on yksi Afganistanin 34 maakunnasta. Laghmanin asukasluku oli vuonna 2006 noin 386 400, ja arvio vuodeksi 2010 oli 391 148. Maakunnan pinta-ala on 3 842,58.
Rannapungerja jõgi
Muita nimiä
Joen toinen nimitys ylä- ja keskijuoksulla on Roostoja, ja alajuoksulla Tagajõen yhtymiskohdan alapuolella sitä kutsutaan myös viimeisen 13 kilometrin matkalla Pungerja jõeksi.
PIK-19 Muhinu
Projektin tausta ja rahoitus
SITRA päätyi myöntämään hinauskoneprojektille 315 000 markkaa koneen suunnitteluun ja prototyypin rakentamiseen. Solmittiin tutkimussopimus, jonka pohjalta rahoitus jaettiin seuraavien kolmen vuoden ajalle. Lentotekniikan laboratorio aloitti työt toukokuussa 1969 ja hinauskoneprojektin pariin palkattiin neljä vakinaista työntekijää, joiden lisäksi sen parissa työskenteli muutaman valmistumisvaiheessa olleen teekkarin ydinjoukko. Projektin etenemistä seurasi lisäksi ulkopuolinen ”asiantuntijaryhmä”, jolle annettiin muutaman kerran projektin aikana pidetyissä kokouksissa tilannekatsauksia töiden etenemisestä.
Prototyypin rakentaminen
Koneen tuulitunnelikokeet tehtiin diplomityönä mittakaavassa 1:7 valmistetulla mallilla, kun aerodynamiikan laboratorio valmistui lopulta vuonna 1971. Lisäksi Muhinu-projektin puitteissa tehtiin seitsemän muuta diplomityötä.
Jamiroquai
Historia
Maaliskuussa 2006 Jamiroquai ilmoitti siirtymisestään Columbia Recordsille, joka on Sony BMG:n tytäryhtiö. Jamiroquai julkaisi marraskuussa 2006 High Times: Singles 1992–2006 -kokoelman, joka sisälsi kaksi uutta kappaletta: "Runaway" ja "Radio".
Singlet
Godzilla-soundtrackiltä:
Järvenpää – Pasila
Järvenpää – Pasila on Matti Eskon albumi, joka julkaistiin 7. elokuuta 2015 levymerkillä Turenki Records. Matti Esko on levyttänyt aiemminkin useita kantri- ja roots kappaleita, mutta Järvenpää-Pasila on hänen ensimmäinen varsinainen rootslevynsä.
Propaganda-Aseveljet
Muu propagandistinen toiminta
Muun toimintansa ohella Propaganda-Aseveljet järjesti myös Tipaton tammikuu -kampanjan, ja sen seurauksena joulukuussa 1942 eduskunnan puhemies Väinö Hakkila julisti vapaaehtoisen kampanjan raittiin tammikuun viettämiseksi.
Suomi-Filmi valmisti asemiesiltamista myös oman filmin Välähdyksiä Propaganda-aseveljien toivekonsertista vuonna 1941.
Anssi Pentsinen
Anssi Pentsinen (s. 30. elokuuta 1986 Jämsä) on suomalainen uransa lopettanut maastohiihtäjä. Hän edusti uransa aikana Jämsänkosken Ilvestä ja Vantaan Hiihtoseuraa.
Väinö Tannerin muistomerkki
thumb|upright=1.5|Kari Juva: Tannerin portti, 1985. Väinö Tannerin muistomerkki eli Tannerin portti on Helsingin Sörnäisissä sijaitseva kuvanveistäjä Kari Juvan toteuttama muistomerkki valtiomies Väinö Tannerille. Muistomerkki sijaitsee Hämeentien ja Kaikukadun kulmassa, Väinö Tannerin kentän ja entisen Elannon pääkonttorin vierellä. Se on pystytetty vuonna 1985.
Tetra Pak
Historia
Ruben Rausing (1895–1983) perusti Tetra Pak AB:n Lundissa vuonna 1951 pakkausalan yrityksen Åkerlund & Rausing AB:n tytäryhtiöksi. Ensimmäiset lehdistötilaisuudet pidettiin saman vuoden toukokuussa. Ensimmäinen tuote oli nelisivuinen nelitahokkaan eli tetraedrin muotoinen juomapakkaus, jonka mukaan Tetra Pak sai nimensä. Alkuperäinen tetraedri kulkee nykyisin nimellä Tetra Classic. Sittemmin yhtiö lanseerasi myös muun mallisia kartonkipakkauksia, jotka vuosikymmenen kuluessa nousivat kilpailemaan lasisten juomapakkausten kanssa.
Yhtiön ensimmäinen laajennus ulkomaille tapahtui Saksan Hampuriin vuonna 1954. Suomessa Tetra Pak Oy aloitti toimintansa vuonna 1955 yhtenä ensimmäisistä ulkomaanlaajennuksista. Sen ensimmäisiä asiakkaita olivat muun muassa Maitokeskus-Mjölkcentralen, Valio ja Marli. 1960-luvun kuluessa yritys levittäytyi Atlantin taakse ensin Meksikoon vuonna 1960 ja Yhdysvaltoihin vuonna 1962 sekä idän suunnassa Neuvostoliittoon vuonna 1961 sekä Lähi-itään alkaen Libanonista vuonna 1964. Vuonna 1971 yritys avasi tehtaansa Japanissa sekä vuotta myöhemmin Kiinassa ja Keniassa. Vuonna 1974 yritys siirtyi Australiaan ja Etelä-Amerikassa Brasiliaan vuonna 1978. Seuraavien vuosikymmenien kuluessa yritys laajensi toimintaansa ympäri maailmaa.
Tuotteet
Yhtiön viimeisin aluevaltaus ovat muovilaminaatilla päällystetyt kartonkipakkaukset sellaisille elintarvikkeille, joita perinteisesti on säilötty peltitölkkeihin. Maidon ja erilaisten mehujuomien lisäksi uudelleensuljettavia Tetra Pak -pakkauksia käytetään myös viinin säilömiseen.
Opiskelijoiden futsalin Euroopan-mestaruuskilpailut 2011
Opiskelijoiden futsalin Euroopan-mestaruuskilpailut 2011 järjestettiin 16.–24. heinäkuuta 2011 Tampereella.
Nikolas Arnesson
Nikolas Arnesson oli lendmann Arne på Ståreimin ja kuningas Harald Gillen lesken, ruotsalaisen prinsessa Ingrid Ragnvaldsdotterin poika sekä kuningas Inge Koukkuselän velipuoli. Arnesson ja hänen perheensä olivat läheisissä väleissä kuningas Maunu Erlinginpojan ja tämän kirkolle myönteisen puolueen kanssa. Nikolas taisteli vuonna 1180 Maunun joukoissa Ilevollenen taistelussa. Vuonna 1189 Nikolas Arnesson valittiin Stavangerin piispaksi. Kuningas Sverre Sigurdinpoika, birkebeinien johtohahmo ja Maunun vanha vastustaja, vastusti Nikolaksen valintaa piispaksi, mutta antoi seuraavana vuonna suostumuksensa siihen, että Nikolas valittaisiin Oslon piispaksi. Useiden vuosien ajan Nikolas alistui Sverren hallintoon, ja hän kruunasi Sverren kuninkaaksi Bergenissä 1194. Tämän vuoksi paavi asetti Nikolas Arnessonin ja muut norjalaiset piispat pannaan. Seuraavana vuonna Nikolas pakeni Tanskaan ja teki sovinnon Sverren maanpakoon ajaman arkkipiispa Eirik Ivarssonin kanssa.
Pesäpallon Ykkössarja 1989
Runkosarja
Vimpeli ja Oulu nousivat SM-sarjaan. Hamina karsintaan SM-sarjan 10. sijoittuneen kanssa. Suomensarjaan putosi Lohi. Tilalle nousivat Suomensarjan lohkovoittajat: Lammin Luja, Mansen Pesäpallo ja Kempeleen Kiri.
Könönpellon koulu
Koulutyö Könönpellossa, nykyisessä rakennuksessa aloitettiin vuonna 1953.
Sokrates-ohjelma
Alkuperäinen Sokrates-ohjelma oli käynnissä vuodesta 1994 aina 31. joulukuuta 1999 saakka. Sen korvasi 24. tammikuuta 2000 alkaen Sokrates II -ohjelma, joka oli käynnissä vuoteen 2006. Sokrates-ohjelman seuraaja on puolestaan Elinikäisen oppimisen ohjelma vuosille 2007-2013 (Lifelong Learning Programme 2007-2013).
Kalle Valtola
Seuraura
Kaudella 2012–2013 Valtola oli pelipaikastaan huolimatta TPS:n B-nuorten paras pistemies ja syöttäjä tehoilla 24+34=58, joilla hän voitti myös ylivoimaisesti B-nuorten SM-sarjan runkosarjan puolustajien piste-, maali- ja syöttöpörssin. Valtola palkittiin kauden päätteeksi sarjan parhaana pelaajana Esa Tikkanen -palkinnolla, parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen. Kaudella 2013–2014 hän debytoi miesten peleissä pelattuaan TPS:n A-nuorten ohella myös kolme ottelua lainalla II-divisioonajoukkue Salon Kiekkohaissa.
Maajoukkueura
Valtola on pelannut yhden poikien maaottelun Suomen alle 17-vuotiaiden maajoukkueessa. Hän toimi joukkueensa varakapteenina.
Anders Wiklöf
Mesenaatti ja hyväntekijä
Wiklöfin aloitteesta perustettiin vuonna 1989 Itämerisäätiö (myös Östersjöfonden, Stiftelsen Ålandsfonden för Östersjöns framtid), jonka tavoitteena on puhdas Itämeri. Yksityishenkilöiden ja yritysten tukema säätiö on jakanut toimintavuosiensa aikana satoja tuhansia euroja palkintorahaa eri tahoille, jotka ovat parantaneet toimillaan Itämeren tilaa.
Glaukofyytit
Glaukofyytit (Glaucophyta) on hyvin pieni ryhmä yksisoluisia vesissä eläviä leviä. Lajeja on kuvattu vain 13, ja niitä on tavattu lähinnä suolattomista vesistä. Taksonomian kannalta glaukofyytit muodostavat oman hyvin vanhan kehityslinjansa, jonka otaksutaan polveutuvan samasta muinaisesta aitotumaisten kantahaarasta kuin kasvien ja punalevien itsenäisten kehityslinjojen.
One Raffles Place
Torneista korkeampi 1 torni on 280 metriä korkea, mikä tekee siitä yhden maan korkeimmista rakennuksista. Pilvenpiirtäjän 1. tornin rakennustyöt käynnistettiin vuonna 1982 ja ne saatiin päätökseen vuonna 1986. Rakennuskompleksin 2. torni valmistui vuonna 2012. Tornissa 1. on 63 maanpäällistä ja neljä maanalaista kerrosta, tornissa 2 on 38 kerrosta ja 1 kerros maan alapuolella. Rakennuksen suunnittelusta vastasi arkkitehtitoimisto Kenzo Tange Associates.
Mikko Parikka
Parikka osallistui syksyllä 2011 Tanssii tähtien kanssa -ohjelman kuudennelle tuotantokaudelle, jossa hän kilpaili tanssiparinaan tanssinopettaja Katri Mäkinen. He putosivat kilpailun seitsemännessä pudotuksessa juuri ennen semifinaalia. Vuonna 2018 Parikka kilpaili Fort Boyard Suomi -ohjelmassa. Heinäkuun 2019 Parikka työskenteli NRJ-radiokanavan aamujuontajana.
Parikka on opiskellut teologiaa Helsingin yliopistossa vuodesta 2013. Vuoteen 2022 mennessä opinnot olivat kuitenkin jääneet ja vanhentuneet, sillä opintojen yhdistäminen työhön ja perhe-elämään ei onnistunut odotetusti.
Abdullah Khadr
thumb| Abdullah Khadr nuorena. Abdullah Ahmed Khadr (s. 30. huhtikuuta 1981) on Khadrin perheen toinen lapsi ja Ahmed Said Khadrin vanhin poika. Hän on myöntänyt ostaneensa aseita al-Qaidalle, mutta sanoo olleensa ryhmän johtajan kanssa lämpimissä väleissä ainoastaan isänsä kautta eikä ollut itse varsinainen jäsen.
Aika Pakistanissa
Khadrin uskotaan myös avustaneen Pakistanin taistelijoita GPS:n kanssa, näiden haluttua mitata matkan paikalliselta hautausmaalta talolle, jonka Khadr uskoi kuulunuut pääministeri Shaukat Azizille. Myöhemmin hänelle selvisi asunnon kuuluneen presidentti Pervez Musharraf ja Khadrin ystävät pidätettiin lähellä hautausmaata. Lokakuussa 2004 Khadrin väitetään ostaneen viisi neuvostoliittolaista 9K38 Igla ilmatorjuntaohjusta 1000 dollarin kappalehintaan 29-vuotiaalta Lashkar-e-Taiban jäseneltä, jonka kanssa hän tarjosi jakavansa tuotot myytyään aseet 5000 dollarin kappalehintaan samalle miehelle, joka oli opettanut hänelle aseiden hankkimista vuonna 2000.
Paluu Kanadaan ja myöhempi pidätys
17. joulukuuta 2005 Khadr sai puhelinsoiton Kanadalaiselta poliisilta ja häntä pyydettiin tapaamiseen läheiseen McDonald'siin. Kun Khadr saapui paikalle yhdessä äitinsä ja veljensä kanssa, hänet pidätettiin ja Khadr sai tietää, että hänestä oli tehty pidätysmääräys Bostonissa. Myös Khadrin äiti pidätettiin tämän lyötyä poliisia, samalla kun Khadrin veli Abdurahman otti pidätyksestä valokuvia kamerapuhelimellaan. Seuraavana päivänä pääministeri Paul Martin puhui Abdullahista ja muista Khadrin perheen jäsenistä todeten, että heillä on samat oikeudet kuin muilla Kanadan kansalaisilla oikeusprosessin aikana.
Turtolan rautatieasema
Entiselle asemalle johtaa valtatieltä 21 Mäntymaantie-niminen yhdystie (nro 9332).
NHL:n varaustilaisuus 1964
Varausjärjestys oli käytännössä sama kuin edellisvuonna, mutta jokainen joukkue siirtyi yhden vuoron ylemmäs. Näin edellisvuonna ensimmäisenä varannut Montreal Canadiens varasi kuudentena, ja Detroit Red Wings ensimmäisenä. Jokaisella joukkueella oli neljä varausvalintaa, joita sai jättää käyttämättä, vuoron siirtyessä seuraavalle joukkueelle. Kaikki varaukset kuitenkin käytettiin.
24 varatusta pelaajasta vain yhdeksän pelasi NHL:ssa. Syl Apps, Jr, Jim Dorey, Tim Ecclestone ja Mike Pelyk pelasivat kaikki hienot urat NHL:ssa, mutta tilaisuuden paras valinta oli Bostonin kolmas, ja koko tilaisuuden 14. varaus maalivahti Ken Dryden. Dryden ilmoitti alun perin Bostonille, ettei aikoisi siirtyä ammattilaiseksi, vaan pelaisi Cornellin yliopistossa. Boston myi hänen pelaajaoikeutensa Montrealiin, jossa hän pelasi lopulta melkein kahdeksan kautta ja ansaitsi Conn Smythe Trophyn, Calder Memorial Trophyn ja viisi Vezina Trophya. Hän myös pelasi liigan tähdistöottelussa viisi kertaa, tuli valituksi tähdistökentälliseen viidesti ja voitti kuusi Stanley Cupia.
Zhangjiakou
Kaupunki rajoittuu kaakossa Pekingin maakuntatason suurkaupunkiin. Etelässä n naapurina ovat Baodingin, lännessä Datongin ja Ulanqabin (Wulanchabun) prefektuuritason kaupungit. Pohjoinen rajanaapuri on Xilingolin liitto ja itänaapuri Chengden prefektuuritason kaupunki.
Eva Bosáková
Bosáková voitti kesäolympialaisissa kultaa puomilla ja hopeaa joukkuekilpailusta Roomassa 1960, hopeaa puomilla Melbournessa 1956 ja pronssia joukkuekilpailusta Helsingissä 1952. Hän voitti myös runsaasti MM- ja EM-mitaleja.
Oerlikon KD
Suomessa alkuperäinen 35 ITK 88 -tykkimalli (Oerlikon KDB) kävi läpi erittäin perusteellisen modernisoinnin 1980-luvulla. Modernisointi käsitti mm. digitaalisen Gun King -tulenjohtojärjestelmän sekä latausautomaatin. 2000-luvun alussa ase sai uuden tulenjohtotutkan.
Reeti Sahlstedt
Vuonna 2006 Sahlstedt kuului pronssia voittaneeseen Suomen joukkueeseen rullakiekon maailmanmestaruuskilpailuissa.
Lohikäärmeratsastaja
Alku
Kun sotaa oli kestänyt viisi vuotta, poika nimeltään Eragon löysi lohikäärmeenmunan ja antoi sen kuoriutua kasvattaen sen salassa muilta. Yhdessä he matkustivat Alagaesian halki lopettaen sodan. Estääkseen tulevat sodat, lohikäärmeet ja haltiakuningatar Tarmunora tapasivat ja molemmat osapuolet tekivät maagisen sopimuksen nimeltään Verivala tai Blödhren muinaisella kielellä. Ihmiset lisättiin sopimukseen myöhemmin. Siitä lähtien lohikäärmeratsastajat ylläpitivät rauhaa Alagaësiassa. Myöhemmin eräs Galbatorix kääntyi lohikäärmeratsastajia vastaan ja tämän joukot tuhosivat (melkein kokonaan)ratsastajat.
He Zi
Ponnahduslautahyppyihin erikoistunut He on voittanut urheilu-urallaan kaksi olympiamitalia Lontoossa 2012, seitsemän MM-mitalia sekä kolme mitalia Aasian kisoista. Parihypyissä hän on kilpaillut Wu Minxian kanssa.
Natalie Paley
Vuonna 1937 Natalie Paley erosi miehestään Lelongista ja nai samana vuonna teatteriohjaaja John Chapman Wilsonin. Pariskunta asettui Manhattanille, jossa Natalie työskenteli muotisuunnittelija Mainbocherin liikkeessä. Natalie Paley kuoli vuonna 1981 New Yorkissa.
Robert Holkot
Robert oli Wilhelm Ockhamilaisen seuraaja ja hän kehitti tämän näkemyksiä edelleen. Hänestä käytettiin nimitystä Doctor firmus et indefatigabilis. Hänen kommentaarinsa Viisauden kirjaan (Lectiones super librum Sapientiae) oli 1300-luvulla tunnettu. Siitä painettiin myöhemmin 1400- ja 1500-luvuilla useita painoksia.
Praktica
Historiaa
Praktica oli Exaktan jälkeen ensimmäisiä pentaprismaetsimeen perustuvia yksisilmäisiä peiliheijastuskameroita, joita saattoi käyttää silmän eikä vyötärön korkeudelta kuten muita siihen saakka. Praktican edeltäjä oli KW-kameraverstaan vuonna 1939 esittelemä Praktiflex, joka oli maailman toinen tai kolmas kinofilmiä käyttävä peiliheijastuskamera ja paljon edullisempi kuin kilpailija Kine-Exakta. Praktiflexiä tuotettiin läpi 1940-luvun yhdeksänä eri mallina, yhteensä lähes 60 000 kappaletta.
L-sarja 1969–1989
Vuonna 1969 esitelty Praktica L-sarja koostui viidestä mallista ja niiden alamuunnelmista: Praktica L:ssä ei ollut valotusmittaria lainkaan, Praktica LB:ssä oli kamerakoneistoon kytkemätön valotusmittari. Praktica LTL mittasi valoa himmennetyllä aukolla, LLC jo täydellä aukolla. Praktica VLC oli kuin LLC mutta etsin oli vaihdettavissa. 1970-luvun puolenvälin jälkeen esitelty Praktica EE2 oli varustettu valotusautomatiikalla sekä objektiivin ja rungon välisellä tiedonsiirrolla, mutta elektroniikka toimi epävarmasti. Kaikissa Prakticoissa L-sarjasta alkaen oli itse suunniteltu metallinen verhosuljin, jonka aika-alue oli 1–1/1000 s ja B. Praktica L-sarja oli tuotannossa 20 vuotta, ja sen eri malleja tehtiin kaikkiaan noin 4,8 miljoonaa kappaletta vuoteen 1989 saakka.
Kvestio
Kvestio-kysymyksissä esiintyy muun muassa seuraavia muotoja:
Audismi
Audismin vastustajat opettavat, että kuulemista lukuun ottamatta kuurot voivat tehdä kaikkea samaa kuin kuulevatkin. On kuitenkin huomattava joitakin erikoistapauksia. Kuurot eivät voi esimerkiksi palvella armeijassa, juontaa radio-ohjelmaa tai työskennellä telemarkkinoinnin parissa. Audismin vastustajat huomioivat nämä muutamat valitut esimerkit, mutta ovat kuitenkin sitä mieltä, että kuurot pystyvät suoriutumaan loistavasti lukemattomissa eri tilanteissa ja ansaitsevat ehdottomasti tasa-arvoisen kohtelun.
Afrikanmetsäkirvinen
Afrikanmetsäkirvinen (Anthus nyassae) on afrikkalainen varpuslintu. Se elää Gabonissa, Angolassa, Namibiassa, Pohjois-Botswanassa, Mosambikissa, Malawissa, Zimbabwessa, Tansaniassa ja Kongossa. Siitä tunnetaan neljä alalajia. Oscar Rudolph Neumann kuvaili lajin holotyypin Etelä-Tansaniasta Sangesin ja Songean väliltä 1906.
Englantilaiset
Historia
150px|thumb|vasen|Englannin ja englantilaisten lippu. Termiä "englantilaiset" ei käytetty Englannin varhaisimmista asukkaista. Ensimmäiset asukkaat olivat metsästäjä-keräilijöitä, jotka saapuivat Britteinsaarille paleoliittisella kaudella. Myöhemmin saarelle tuli kelttejä (brittejä) ja roomalaisia. Ensimmäiset englantilaisiksi kutsutut olivat anglosaksit, jotka käsittivät kaksi germaani-heimoa, anglit ja saksit. Tiettävästi he saapuivat Englantiin Saksan pohjois- ja Tanskan eteläosista, kun roomalaiset olivat lähteneet Britanniasta 400-luvulla. Anglosaksit syrjäyttivät kulttuurillisesti roomalaisten aikana englannissa asuneet keltit ja roomalais-brittiläiset, jotka olivat pääsääntöisesti roomalaistuneita kelttejä, poikkeuksena Cornwall, joka ei tuona aikana merkittävissä määrin englantilaistunut. Anglosaksit jakoivat Englannin useisiin pieniin kuningaskuntiin, joiden nimet näkyvät edelleen Englannin maakunnissa.